**CENU APTAUJA NR. TNPz 2020/3**

**“Talsu novada pašvaldības nekustamā un kustamā īpašuma apdrošināšana”**

**INSTRUKCIJA PRETENDENTAM**

1. **Iepirkuma priekšmets: Talsu novada pašvaldības nekustamā un kustamā īpašuma apdrošināšana:**
	1. Apdrošināt paredzēts 3. pielikumā (Nekustamo īpašumu saraksts) sarakstā minēto nekustamo īpašumu un tajā esošo kustamo īpašumu.
	2. Apdrošināmais objekts - Nekustamais īpašums - ēka ietver:
		1. visus konstruktīvos elementus un to sastāvdaļas, pagraba konstrukcijas, kāpnes, liftus, ieskaitot iekšējo un ārējo apdari;
		2. durvis, vārtus, logus un stiklojumu (logiem, durvīm, stiklotas sienas, vitrīnas u.tml.) citus projektā vai inventarizācijas lietā minētos un Ēkā uzstādītos objektus;
		3. apkures un dzesēšanas, ūdens un kanalizācijas, ventilācijas, vadības un sakaru sistēmas, kā arī citas ēkas ekspluatācijai funkcionāli nepieciešamās inženiertehniskās komunikācijas (arī papildus uzstādītās), ieskaitot kabeļus, video novērošanas sistēmas, caurules, dūmvadus un tvertnes, tai skaitā, bet ne tikai pie ēkas fiksētas ūdens notekas, apkures, naftas, gāzes un tvaika caurules un elektriskos kabeļus, kas atzarojas no apdrošinātā nekustamā īpašuma līdz maģistrālajam pieslēgumam un par kuru ekspluatāciju un remontu ir atbildīgs objekta īpašnieks;
		4. teritorijas labiekārtojumu – nožogojums, vārti, barjeras, laukumi, pievedceļi, teritorijas apgaismojums, karogu masti, tilti, bērnu izklaides laukumi, nojumes, dekoratīvi ainavu arhitektūras elementi, ar visām to palīgierīcēm (piemēram, strūklakas sūknis), utt.
	3. Apdrošināmais objekts – Kustamā īpašuma kopums ietver:
		1. biroja tehniku;
		2. mēbeles, inventāru, mācību aprīkojumu, sporta inventāru;
		3. saimnieciskajā darbībā izmantojamas iekārtas un mehānismus;
		4. elektroniskās iekārtas un preces.
		5. gleznas, skulptūras, antikvārus priekšmetus (antīki priekšmeti ar māksliniecisku vērtību), priekšmetus ar māksliniecisku vērtību (gleznas, skulptūras, fotogrāfijas, u.c.).

**Paredzamais līguma izpildes laiks:** 2020. gada 17. janvāris, pēc finansējuma saņemšanas.

1. **Piedāvājuma iesniegšanas vieta**

Piedāvājumus var iesniegt, nosūtot pa e-pastu iepirkumi@talsi.lv līdz 2020.gada 15. janvārim plkst.16.00.

Kontaktpersona: Talsu novada pašvaldības Komunālās nodaļas vadītājs, Arvis Lagzdiņš, tālr: 29298252, e-pasts: arvis.lagzdins@talsi.lv.

1. **Piedāvājuma noformēšana.**
	1. Piedāvājums jāiesniedz par visu iepirkuma priekšmeta apjomu, ņemot vēra 3. pielikumu - tehnisko specifikāciju un 4. pielikumu - Talsu novada pašvaldības nekustamā un kustamā īpašuma objektu sarakstu.
	2. Piedāvājumam jāpievieno aizpildīts:
		1. Apdrošināšanas izņēmumus - 1. pielikums;
		2. Finanšu piedāvājums - 2. pielikums.

 Pēc piedāvājuma iesniegšanas termiņa beigām pretendents nevar savu piedāvājumu grozīt.

1. **Piedāvājuma cena –** piedāvājumam jābūt izteiktam *euro*. Nosacījums – piedāvājuma cena pamatojoties uz Talsu novada pašvaldības Noteikumiem Nr.5. Publisko iepirkumu organizēšanas kārtība Talsu novada pašvaldībā 2.12. punktu nedrīkst pārsniegt EUR 9999, skatīt 2. pielikums.
2. **Samaksas nosacījumi**

Visa līgumā paredzētā summa tiks samaksāta 10 dienu laikā pēc rēķina saņemšanas.

1. **Informācijas sniegšana**

Visi jautājumi par iepirkuma priekšmetu un piedāvājumu iesniegšanas kārtību adresējami 2.punktā minētai kontaktpersonai līdz piedāvājuma iesniegšanas termiņa beigām.

1. **Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: iepirkumi@talsi.lv . Piedāvājumi, kas iesniegti pēc publikācijā norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
* Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
* No piedāvājumiem, kas atbilst visām prasībām, izvēlēsies piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.
1. **Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.